
A világháború első hősi halottja 

bevonult a Plagyar Hadintazeumba 


Hónapokkal ezelőtt tudós tiszturak- 
tal voltam együtt, akik a magyar ka¬ 
tona múltját, a magyar hadak történel¬ 
mét keresik, kutatják és megírják, hogy 
a dicsőséges magyar katonák emlékét 
megőrizzék az utókor számára. Magya¬ 
rok nagy haditetteiről beszélgettünk és 
egyszerre csak valamelyikünknek eszé- 
beötlött, hogy nemsokára megérjük a 
nagy világháború kitörésének huszadik 
évfordulóját. Akinek eszébejutott a dá¬ 
tum, ki is mondta. Valamennyien visz- 
szafiatalodtak erre vagy huszesztendőt, 
lelkesen beszéltek az első napokról, a 
diadalokról, aztán szomorúbban a sok 
szenvedésről, a sok kiomlott magyar 
vérről és csüggedten a végről: Trianon¬ 
ról 

— Hatszázezer magyar fiú pusztult el 
négy és fél év alatt — szólt hirtelen az 
egyik ur és erre mindannyian elhallgat¬ 
tunk. Talán más, talán én utóbb csak 
ennyit mondtam: 

— Ki lehetett az első ? 

Ki lehetett az első, akit halálra seb¬ 
zett az ellenség golyója? Ki lehetett az 


első, aki kidült a csatasorból és akit 
annyi százezren követtek, hogy végül 
megritkultak a magyar hadak és mil¬ 
liónyi magyar szívbe költözött a gyász. 
Ki volt az, mi volt az, aki 1914-ben leg¬ 
elsőnek került a veszteséglistára? Van-e 
még, aki most is siratja, apa. anya, vagy 
testvér, aki emlékezik még rá? 

Ezek a kérdések bennem fogantak 
meg, de határozottan éreztem, hogy va¬ 
lamennyien, akik körülültük az asztalt, 
erre gondoltunk. 

— Vájjon meg állapit ható-e, ki volt az 
első hősi halott ? — kérdeztem. Az egyik 
ur mindjárt meg is felelt, Elmondta, 
hogy emlékszik, a háború első napjai¬ 
ban olvasta, a Drina partján egy osz¬ 
trák hadnagy esett el elsőnek az egész 
monarhia ármádiájából . Voltak vi¬ 
szont mások a társaságban, akik úgy 
emlékeztek, hogy nem katona, hanem 
dunai hajós halt elsőnek hősi halált . 
Magam pedig azt mondtam, hogy majd 
utánanézek, kikeresem a sok halott hős 
nevének rengetegéből az elsőt és segít¬ 
ségüket kértem. 


Kutatás régi írások között 


Egy pár nappal később már ott ül¬ 
tem, ahol hatalmas kötegekben őrzik a 
régi honvédség és osztrák-magyar ezre- 
dek okmányait. A sárguló papírok közt 
turkáltam és kerestem az elsőt. A tudós 
tiszturak igen nagy segítségemre voltak. 
Hasznos útbaigazításokat adtak, velem 
együtt kerestek, kutattak és bizony nél¬ 
külük sem én, sem senki meg nem tudta 
volna sohasem, hogy a sokmillió áldo¬ 
zatot követelő világháború legelső hősi 
halottja magyar katona volt. Szeretném 
most kiírni azok nevét, akik segítettek 
nekem ebben a munkában, de tudom, 
tiltakoznának érte. Hiszen nem azért 
dolgoztak velem, hogy önmaguknak, 
hanem a magyar katonának szerezze¬ 
nek dicsőséget. Csak azt akarták, tudja 
meg ország-világ, hogy a sokat vérzett, 
sokat szenvedett magyar nemzet fia 
minden nemzeteik fiai közül elsőnek 
esett el a világháborúban. A vitéz és tu¬ 
dós ezredesek, alezredesek, meg őrna¬ 
gyok, mint jó katonatisztek a szerény¬ 
ség erényével is ékesek és átengedték a 
szürke krónikásnak a közös munka 
minden érdemét. 

Hetekig tartott . a kutatómunka. 
Végre rábukkantunk Kovács Pál 68. 
gyalogezredbeli közvitéz nevére és meg¬ 
állapítottuk, hogy 1914 julius 29-én 
reggel, tehát a háború első óráiban halt 
hősi halált. Elestének körülményeit 
azonban nem tudtuk egyelőre felderí¬ 
teni. Megmozgósitották erre a hadilevélr 
tár bécsi kiküldötteit, akiket felkértek, 
nézzenek tüzetesebben utána, hogyan is 
halt meg húsz esztendővel ennekelőtte 
Kovács Pál gyalogos. Azután megjön a 
válasz és a honvédelmi miniszter köz¬ 
vetlenül a Magyarság szerkesztőségébe 
juttatta el azt az ütközetjelentést, ame¬ 
lyet az osztrák-magyar hadsereg és a 
szerbek első összecsapásáról a világhá¬ 
ború első halottjának szazad parancs¬ 
noka irt annakidején. 

Gyűl a pénz az első bősi halod 
hazahozatalára 

A Magyarság szerkesztősége elhatá¬ 
rozta, hogy a világháború első hősi ha¬ 
lottjának tetemét hazahozza Zimonyból, 
a franzthali temetőből, a sokszázezer 
messzi idegenben porladozó magyar 
hősi halott helyett és hazai földben he¬ 
lyezzük örök nyugovóra. Nekem jutott 
az a megtisztelő feladat, hogy lapunk 
hasábjain az első hősi halott hazahoza¬ 
talára akciót indítsak s örömmel, hittel 
lés reménységgel töltött el az a tudat, 
hogy a Magyarság olvasói megértéssel 
fogadták szerkesztőségünk tervét , tete¬ 
mes összeggel, sok-sok száz pengővel já¬ 
rultak hozzá Kovács Pál porainak haza¬ 
szállításához. Már-már úgy volt, hogy 
julius végére, a világháború kitörésének 
évfordulójára haza is hozzuk Kovács 
Pál hamvait, de akkor hozzánkfordult 
Jász-Naqykiin-Szolnok vármegye alis¬ 
pánja és az egykori szolnoki háziezred, 
a 68. regiment tisztjei $ akik arra kértek 


minket, halasszuk el Kovács Pál haza¬ 
hozatalát, amig elkészül Szolnokon a 
díszes emlékmű, melyet sírja fölé akar¬ 
nak tenni. 

Minderről már beszámolt a Magyar¬ 
ság . S megírtuk azt is, hogy a honvé¬ 
delmi miniszter hozzánk intézett leira¬ 
tában közölte velünk, hogy a magyar 
királyi Hadimuzeum a világháború első 
ősi halottjának adatait és halála körül¬ 
ményeit megkülönböztetett módon fogja 
megörökíteni . Erre azután a Magyar¬ 

ság nevében felajánlottam a múzeumnak 
Kovács Pál emléktárgyait, amelyek ed¬ 
dig hozzánkjutottak. 

Az újonc elvilfényKépe 
katonai emlékek között 

Olvasóink, hiszem, jól emlékeznek 
még arra, hogy a világháború első ha¬ 
lottjának szülőédesanyját és édesapját 
kétszer is meglátogattuk. Tőlük kaptuk 
meg azt a néhány soros levelet, amely¬ 
ben fiuk haláláról értesítette őket Ráth 
százados, a századparancsnok. Ezt a 
gyűrött, könnyáztatta papírlapot azóta 
már a Hadimuzeum féltett ritkaságai 
között őrzik. 

Ugyancsak eljuttattuk a múzeumnak 
azt az olcsó vidéki fotográfiát, amely 
Kovács Pálról készült a sorozás nap¬ 
ján. Egyszerű, paraszti ruhában ál¬ 
lott a masina elé, feltett kalappal, ko¬ 
moly arccal. Még a bajusza sem ser¬ 
kent, amikor már elvitték katonának, 
az alacsony, sovány, alig huszonegyesz¬ 
tendős fiút. Ez volt az egyetlen fény¬ 
képe Kovács Pálnak. Pedig odalent, Zi- 
monyban, ahol a 68-asok három zászló- 
alja feküdt, nem igen akadt újonc, aki 
az első kimenős vasárnapján ne sietett 
volna a helybeli gyorsfotografushoz, 
hadd vigye haza a posta a Nagykun¬ 
ságba mundéros fényképét. Csakhogy 
Kovács Pálnak nem tellett fotográfiára, 
a lénunghoz odahazulról nem érkezett 
soha semmi zulage. Nem küldhették az 
öreg Kovácsék, hiszen abban a régi jó 
békevilágban sem volt nekik soha sem¬ 
mijük. Szegény, dolgos cselédemberek 
voltak világéletükben, azok ők még ma 
is, megtörve és megöregedve. 

A fiuk, Kovács Pali már nyolceszten¬ 
dős korában munkához látott, mert 
kellett nekik a pénz, sok volt a gyerek, 
a Kovács-családban. Olyan nagy volt a 
szegénység, hogy a Pali fiút iskolába 
se adhatták, Írni meg olvasni is csak 
ott tanult meg Zimonyban, a katonáéi¬ 
nál. Gyerekkorában pásztorkodott. Li¬ 
bát, majd később tehenet is őrzött és 
egy darabig minden reggel ő hajtotta ki 
a Szapáry grófék minden cselédjének 
disznait. Amikor pedig felserdült, be¬ 
állt az apja mellé kukásnak, dohány- 
munkásnak. Ami pénzt keresett, mindet 
odaadta a szüleinek. Soha sem tartott 
meg még cigarettapapírra valót sem 
így hát csak cMUtíbás fénykép marpdt 


fenn arról a katonáról, aki elsőnek esett 
el a világháborúban. 

Néhány irás és kép 
gyászkeretben 

És a katonai írásokon kívül még egy 
néhány fénykép is eljutott tőlünk a Ila- 
dimuzeumba, Kovács Pál emlékéről. 
Júliusban a Magyarság megajándé¬ 
kozta a világháború első halottjának 
szüleit és ekkor szülőfaluja, Tiszabura, 
ünnepséget rendezett az öreg házaspár 
tiszteletére. Ez alkalommal készültek a 
fényképek. Rajtuk van Kovács Pál 
édesapja, meg édesanyja, még élő test¬ 
vérei is, s nem hiányzik róluk szakasz¬ 
beli pajtása, Rimóczi Mátyás sem, aki 
maga is ott volt az első ütközetben, mi 
kor elesett az első hősi halott. A sok egy 
szerű fekete paraszti ünneplő közt akad 
egy törzstiszti egyenruha is a fotográ¬ 
fián. A 68-ik gyalogezred 11. százada 
második szakaszának volt parancsnoka, 
tehát Kovács Pál közvetlen feljebb¬ 
valója, aki most már őrnagy. Kovács 
Pál kiképzőtisztje ugyanis szintén le¬ 
utazott Tiszaburára, a júliusi ünnep¬ 
ségre. 

A halotti jelentésen és a fényképeken 
kivül megkapta a Hadimuzeum Bécsből 
az első ütközetjelentést, valamint Ko¬ 
vács Pál katonai halotti levelét. Mind¬ 
ezeket éjfekete rámába, üveg alá tették 
és féltő gondossággal vigyáznak az első 
hősi halott relikviáira. A Hadimuzeu- 
mot még nem nyitották meg a nyilvá¬ 
nosság számára, most rendezgetik. Kü 
lön termekbe gyűjtötték össze a rég¬ 
múlt egyenruháit, fegyvereit: pajzsokat, 
alabárdokat, buzogányokat, szablyákat, 
kopjákat, muskétákat. Külön termek 
őrzik a világháború négy hadszíntéré 
nek emlékeit, s az egyik teremben ott 
van a katonai Mária Terézia-rend min¬ 
den lovagjának fényképe, emléktár¬ 
gyai mellett pedig külön nagyteremben 
gyűjtötték össze a hősi halottakra vo¬ 
natkozó emlékeket. 



TakartikDS szőlők 

gyerekeik részére nálunk 
vesznek ruhát, mert csak 
megbízható, jóállásu ruhát 
tartunk és meglepően olcsók 
vagyunk. 

első hősi halott emlékeit. Egyelőre két 
tervük van. Vagy a Balkáni-terem egyik 
díszes helyére állítják ki, abba a kör¬ 
nyezetbe, ahol a szerb harctér emlékei 
sorakoznak. Vagy pedig a hősi halottak 
termébe kerül a legdíszesebb helyre, 
ahol legjobban látni, hiszen először Ko¬ 
vács Pál halt hősi halált az összes ma¬ 
gyar és minden hadviselt nemzet kato¬ 
nái közül 

Ha a hősi halottak termébe kerül Ko¬ 
vács Pál fényképe, a másik szobából 
fényes uniformisba öltözött sok kitün- 
tesü generálisok, tisztek, a Mária Terá¬ 
piások portréja néz majd vele szembe* 
Egymáshoz egész közel kerül igy a mél- 
tóságos, meg kegyelmes főtiszt urak 
arcmása és a szegénysorsu kunsági ku¬ 
káslegény civilfényképe. Biztos, hogy a 
generálisok képei nem csodálkozással, 
hanem dicsérő, vállveregető pillantás¬ 
sal néznek majd hős Kovács Pálra, aki 
elsőnek esett el abban a háborúban, 
amelyben ők a legmagasabb katonai ki- 
A Hadimuzeum vezetői még nem ha- tüntetést kiérdemelték. 
lároztak arról, hogy hol helyezik el az I Szokoly Endre 


Látogatás Torkos Lászlónál, 
a 95 éves költőnél 

Medve-ütca 19. Többemeletes bérkaszár-1 portra vetett ki az a nagy vihar, amely 
nya, amely messzire kimagaslik a kör- szakadatlanul tombol körülöttünk. 


nyező, valószinütlenül apró budai házacs¬ 
kák rengetegéből. Kényelmetlenül szűk lép¬ 
csőház, az udvar olyan kicsi, mintha Pest¬ 
ről hozták volna át ijesztőnek, a folyosó 
kényelmetlenül szűk. 

Első emelet, harmadik ajtó. Az ajtón 
érctábla, rajta szivetremegtető név ragyog: 
özv. Apáthy Istvánné. 

Amig a kéz a csengőhöz emelkedik, át- 
viharzik a szivén minden emlék, amit ez a 
név hirtelenül, váratlanul kelt. KolozsvárI 
A világhírű egyetem világhírű professzora. 
Erdély! Erdélyi magyarok rettenetes kín¬ 
jai, féfias önfeláldozás, Apáthy István 
martiriuma. És arait Jancsó Benedek, az 
erdélyi magyarok másik hérosza élete alko¬ 
nyán mondott róla: 

«—» Apáthy Istvánon keresztül tanultam 
meg igazán nagy rab ecs ütni a magyart. 

Azért jöttem a budai lakásba, hogy meg¬ 
látogassam a legöregebb magyar költőt és 
azzal a hittel jöttem, hogy csak költészetről 
esik majd szó közöttünk. De ime, ajtajá¬ 
ban szembetalálkoztam a magyar Történe¬ 
lemmel, annak is a legnehezebb, a legfá¬ 
jóbb korszakával. Szerencse ez, hogy bár¬ 
hová megyünk, bárhová lépünk, mindig 
akad az utunkba memento, amely nem 
hagy felejteni. 

♦ 

özvegy Apáthy Istvánné Torkos László¬ 
nak, a 95 éves ősz költőnek leánya. Itt él¬ 
nek kettőn. Mind a kelten sürü-sürii em¬ 
lékekkel áldottan, verten; — két szelíd, 

megnyugodott lélek, kiket erre a csendes 


A csengetés után cselédleány jelent be, 
de Apáthy István özvegye nyit ajtót, az er-< 
délyi nagyasszony vendéglátó szívélyessé¬ 
gével 

A finom kis urilakásnak tükörfényes a 
padlója: ♦— nem akad botlató Torkos 
László 95 éves lábai elé. Fontos ez, mert 
az ősz költő nem csak nehezen topog már, 
de látni is alig lát, hallani is alig hall . Kis 
kezével megfogja a kezemet és szorítja ke¬ 
ményen és akkor sem engedi el, amikor 
már régen egymás mellett ülünk a kényel¬ 
mes székeken* Uj, soha nem érzett érzést 
kelt bennem ez a hosszú kézszorítás. A 
niéltóságos asszony gondolatomat olvassa 
és felel rá: 

— A tapintásával pótolja a látását. 

*— Amióta se nem látok, se nem hallok 
és járni is csak nehezen tudok, nem voltam 

fcul az erkélynél, — mondja a köllő s a lá¬ 
nya felé fordul fénytelen szemeivel, szinte 
biztatva, hogy vegye át a társalgás vezeté¬ 
sét. 

. — Bizony nem járunk sehová, — veszi 
át a szól a méltóságos asszony. 

Do azért senki azt ne higyje, hogy tá¬ 
vol élnek a világtól. Sót! Még a legraaibb 
eseményekről is pontosan tájékozottak. 

* 

j Ami ezután történt, az mind csupa szen¬ 
záció. 

Ült mellettem a költő. Gyenge vállain 9b 
esztendő súlya. Nem Iát és alig hall. De be¬ 
szél. Frissen, derűsen, mosolygósán és sza¬ 
porán, hogy alig bírom jegyezni. íme a 
jegyzeteim: 

— Az én koromban már nehéz eredeti 


cl sem is hiheti, hogy közel egy évszázad¬ 
dal ezelőtt született. 

Szakadatlanul dolgozik ma is. íme *— 
mutató — egyik legfrissebb költeményéből: 

Egymásután lehanyatlik 
Testem minden ereje: 

Fülemben a hang elreked . 

Szemem köddel van tele. 

Gyenge lábam ingadozva 
Nehézkesen vánszorog, 

Nem marad már semmim épen 
S én még mindig itt vagyok. 

* 

Itt van, itt él közöttünk s nekünk olyan 
végtelenül jól esett kezének hosszú szán¬ 
tását érezni. 


Kis kápolna a szerény, finom budai la¬ 
kás. Oltárképe a martirsorsu Apálhy Ist¬ 
váné s a zsámolyokon két tiszta lélek 
imádkozik. Sürü-sürii emlékekkel áldottan 
és verten; két szelíd megnyugodott lélek, 
kiket erre a csendes partra vetett ki az a 
nagy vihar, amely szakadatlanul tombol 
körülöttünk. 

Egy hónap múlva — október 2-án — a* 
ősz költő 95-ik születése napján bizonyára 
megélénkül majd a csendes kis hajlék és 
hangos lesz Torkos László és Apáthy István 
tisztelőinek — minden magyarnak — jó¬ 
kívánságaitól. 

Dezső Ernő 


verseket írni. Nem látok, nem járok se¬ 
hová, nincsenek uj benyomásaim, nincsen 
uj tárgyam. Szerettem német verseket ma¬ 
gyarra fordítani. Most is fordítanék, de 
nem latok olvasni és csak kevés német 
verset tudok könyv nélkül, ügy segítek ma¬ 
gamon, hogy magyar verseket fordítok né¬ 
metre. Mert a magyar verseket könyv nél¬ 
kül tudom. Legutóbb a Szeptember végén -1 
fordítottam le németre. 

— Tavalyelőtt megkérdezték tőlem, hogy 
vállalnám-e Kapi püspök „Isten hárfása" 
cimü könyve részére régi német zsoltárok 
fordítását. Vállaltam, le is fordítottam, a 
könyv meg is jelent. 

«— Tavaly a Petőfi Társaság -bán olvasták 
fel „Lux et fidcs" cimü költeményemet. 
'Azóta öt hasonló, nagyobb elbeszélő költe¬ 
ményt mondtam tollba a lányomnak. 

— Ha megvagyok egy-egy uj költemény- 
nycl, azt addig mondom magamban, araig 
betéve tudom s csak akkor diktálom le. 

— Ezt is csak azért teszi, mert nagyon 
szerény, mert engem kiméi, nem akar fá- 
rasztani, — szólt közbe a méltóságos asz- 
szony és könny csillant a szemén. 

Torkos László nem hallja a lánya sza¬ 
vait, nem látja szemén a könnyet, e szava¬ 
kat és ezt a könnyet, amelynél drágább ju¬ 
talmat apa nem kaphat. 

»— Elmondom most a Bartmann-esetet, 
— folytatja a szót a költő és a lánya felé 
fordul, hogy elmondja-e igazán? 

— Erre a legbüszkébb, — mondja Apá- 
thyné és mosolyogva bólint édesapja felé, 
hogy csak mondja. 

Mondta is már az ősz költő igy: 

_ Két évvel ezelőtt Bartmann János 

bölcsészhallgató, tanárának: Horváth János 
professzornak beleegyezésével és hozzájá¬ 
rulásával „Torkos László írót működésé¬ 
ről" irta doktori disszertációját. 

* 

Nem lehet teljes ez a tudósítás Torkos 
László legfontosabb életrajzi adatai nélkül. 

Torkos László Kőszegen született 1839. 
október 2-án. Sopronban és a hallei egye¬ 
temen teológiát hallgatott. 1862-ben a bu¬ 
dapesti evangélikus gimnázium tanára lelt, 
1877-ben az állami leányiskola tanárává 
nevezték ki és 1899-ben igazgatói címet ka¬ 
pott. Irt költeményeket, költői elbeszélése¬ 
ket, verses regéket, regés színmüveket, drá¬ 
mát, vígjátékokat. Színpadi müveit a buda¬ 
pesti és a kolozsvári nemzeti színházak ad¬ 
ták elő. A Petőíl Társaságnak 1876 óta 
tagja. 

Nevezetes működést fejtett ki a magyar 
verselmélet terén s nemes költészetével 
mindig a tiszta magyar nyelv és a tiszta 
magyar erkölcsök harcosa volt. 

★ 


Olyan öreg már Torkos László, hogy a 
lexikon meg a legfrissebb irodalomtörténet 
múlt időben bszél róla. Pedig él, a szel¬ 
lemi frisseség teljességével kérkedhetik, 
mosolygós és vidám s aki még csak telje¬ 
sen meg sem őszült szakállas arcát látja, 


Ditrichstein 

filléres 

nasviaKaritósa 

A háboiu utáni intellektuális bűnözök 
egyik legfürgébb, legszaporáihb és legvesze¬ 
delmesebb alakja a beugrató ügynök , a köl¬ 
csönkereső, megszorult kisemberek kegyetlen 
élősdije, aki legllöbbnyire a köztisztviselők 
táborából szedi áldozatait és nem egyszer re¬ 
volvergolyó, dunai öngyilkosság vagy más 
véres tragédia jelzi lelketlen garázdálkodása 
útját. Az ugrató ügynök tulajdonképpen a 
békebeli, pocakos és joviális — regényekben, 
egykorú vígjátékokban és vidám novellák¬ 
ban bőségesen ismertetett — uzsorás zug¬ 
bankár keszegtermetü, kései leszárma¬ 
zottja. A békebeli uzsorás a kávéházi már¬ 
ványasztal mellel* vagóntételben adott el 
koporsót, vasszegeket és kerékpárokat, meg¬ 
szorult dzsentriknek és kártyás, könnyelmű 
gavalléroknak, amit azután, ott helyben, fél¬ 
áron vagy még olcsóbban visszavásárolt s 
míg az eredeti eladásról magas összegű ga- 
vallérváltót kapott, a visszavásárlás hányad¬ 
összegét békekoronában kifizette. A suga¬ 
ras békeévek polgári olvasóközönsége elbor¬ 
zadva hallott az ilyen zugbankárok nyolc¬ 
van-százszázalékos uzsoraüzletéröl — mit 
szólnának vájjon apáink a huszadik század 
második negyedének kusza és vihartépte vi- 
légához, amikor épen a tisztes polgári kö¬ 
zéposztály, családos, derescdőfejCi tisztviselő- 
elemei kényszerülnek lépten-nyomon a köl¬ 
csönkereső, könnyelmű arnnyifju szerepére 
és az uj, szomorú korszak uzsorása, a be¬ 
ugrató ügynök álig-alig adja az öt — tízezer- 
százalékos uzsorakamaton alul . 

A „beugratás" tehnikája 

Nézzük közelebbről, hogyan dolgozik a 
beugrató ügynök? A mai megszanált, szükös- 
pénzü világban bizony gyakran előfordul¬ 
hat, hogy fixjövedelmü embernek néhány 
százpengö* kölcsönre van szüksége, beteg¬ 
ség, halálozás vagy más egyéb anyagi ter¬ 
mészetű lázkód tatás miatt. A megszorult 
tisztviselő kérdezősködik, érdeklődik isme¬ 



rősei körében és még magához sem tért, 
már szemben ül a kávéházban egy élénk és 
heves taglejtéssel magyarázó, temperamentu¬ 
mos, Iegtöbbnyire jellegzetesen keleti kül¬ 
sejű fiatalemberrel, aki potom háromszáz 
pengőért, hat havi részletre pompás rádió- 
készüléket kínál eladásra. És suttogva hozzá¬ 
teszi: 

— A készülékre tenne egy vevőm kétszáz 
pengőért ... Azonnal kifizetné az összeget, 
itt van véletlenül a kávéházban . .. 

Egy-kelíörc elkészül kó? sietős irás : egyik 
a vételről, másik az eladásról. ,JLlőttünk, 
mint tanuk előtt. ..*, a kiszolgáló pincér és 
a temperamentumos fiatalember névaláírása 
is rákerül az Írásos megállapodásokra, no 
meg természetesen n kölcsönkérő áldozaté, 
aki vegyes érzelmekkel, de sietve gyűri 
zsebre* az ily módon megszerzett kétszáz peii 
gős kölcsönt. S nem is sejti, hogy belekerült 
0 beugrató ügynökök hálójába , mert a kél 


írás, amit kiadott kezéből, törvényszerű bi¬ 
zonyítékot jelent a hitelezési csalás bűncse¬ 
lekményére. A tulajdonjog fenntartásával, 
részletre vásárolt árut eladta s ezzel kiszol¬ 
gáltatta magát az élénk taglejiésü, tempera¬ 
mentumos fiatalembernek és érdektársadnak, 
akik, ha nem fizet pontosan és nem teljesíti 
a kamatok és költségek elmén felszámított 
külön követeléseket, akkor bármely pilla¬ 
natban a törvény kezére adhatják. 

A hatszázszor eladott rádiógép 

Az első részletvásárlási trükkel megindul a 
lavina. A következő hónapokban — hogy 
a rádiórészlet törlesztését rendezhesse — 
már végszámra vásárol az áldozat vásznat 
vagy ruhaszövetet avagy aranyórát vagy más 
ékszert, egy másik, hasonlóan temperamen¬ 
tumos és keleti külsejű fiatalembertől, aki a 
lakásán keresi fel és még kényelmesebb havi 
törlesztést ígér. Az adósság szinte észre¬ 
vétlenül halmozódik és a „beugratott 44 áldo¬ 
zat hovatovább úgy belegabalyodik a rész¬ 
lettartozások és a minduntalan fenyegető 
bűnvádi feljelentés gondjaiba, hogy ember 
legyen a talpán, ha ép bőrrel ki tud kerülni 
belőle. 

A budapesti főkapitányságon három de- 
tektiv-csoport foglalkozik a beugraló ügy¬ 
nökök bűnös üzelmeinek nyomozásával és a 
szakreferensek külön, házi nyilvántartása 
közel négyszáz ilyen hivatásos, veszedelmes 
parazitát tart nyilván, akik Budapesten és 
vidéken ma is vígan szedik áldozataikat. Az 
egyik detektivszobában például heteken át 
mutogatták egy megkopott külsejű, de alig 
használt Standard-rádiókészüléket, amely 
néhány hónap alatt kereken hatszázszor cse¬ 
rélt gazdát, a fenti példa szerint. De éppen 
a hhelezési csalási feljelentés állandó vesze¬ 
delme miatt, a beugrató ügynökök garázdál¬ 
kodásáról csak igen ritkán és elenyészően 
csekély esetben szerez tudomást a rendőr¬ 
ség. Pár kirívó tragédián kívül — aminő 
volt néhány évvel ezelőtt egy budapesti 
rendőrkapitány, egy miskolci őrnagy és egy 
fiatal miniszteri tisztviselő Őngylkossága, 
egy vezérkari tiszt lefokozása és bebörtön¬ 
zése, egy törvényszéki bíró botrányos bűn- 
agyé — a beugróitó ügynökök ellen alig in¬ 
dul meg bűnvádi eljárás. Annak ellenére, 
hogy az ilyen ügyekben járatos detektiv- 
csoportok pontosan ismerik ennek az újszerű 
bűnöző-alvilágnak minden trükkjét és teh- 
nikáját. 

Az alvilági „hírszerzői osztály" 

A beugraló ügynökök — akármilyen fan¬ 
tasztikusan hangzik — valóságos szervezetet 
tartanak fenn és külön hírszerző-osztállyal 
rendelkeznek. Kártyaklubokban, mulató¬ 
helyeken és az éjszaka világában éppen úgy, 
mint a hivatali szobák környékén nyilván¬ 
tartják a bajbajutott, megszorult középosz¬ 
tálybeli kisembereket és százféle ravasz 
trükkel tudják megkörnyékezni, a legalkal¬ 
masabb pillanatban. Amikor — saját, külön 
tolvajnyelvük kifejezése szerint — „tréflire 
ment a pasas u , azaz lépre került az áldozat, 
akor az egész szervezet összefog és nem egy 
cselben a legvakmeröbb zsarolástól sem 
riadnak vissza. Természetesen a bűnvádi fel¬ 
jelentés csak fenyegetés marad, mert a beug¬ 
rató ügynök jól tudja, hogyha „sitibe kerül 44 
az adós, akkor ő sem ússza meg simán a 
rendőri vizsgálatot. így azután a beugrató 
ügynökök manipulációinál a hatóság rend¬ 
szerint csak az elkerülhetetlen és jellegzete¬ 
sen gyakori árveréseknél szokott szerepelni 
amikor a lépreiuent áldozat lakásából viszik 
a részletre vásárolt bútort és mindenféle 
holmit — amit legtöbbször éppen a beugraló 

ügynökök külön árverési-szervezete vásárol 
vissza fillérekért. Mert ennek az alvilági 
szervezetnek hírszerző osztálya ott van aZ 



elöljáróság épületében kifügcszleit házassági 
hirdetményeknél — ahol a fiatul házasoknak 
bútort és ruhaneműt lehet ajánlani kényel¬ 
mes részletre — s az ezzel szomszédos 
vetési hirdetményeknél is. Sőt a két ható* 
sági hirdetményt bűvészügycsséggcl kapcso¬ 
latba is tudják hozni s itt a „bougrató 44 
triik az, hogy a bútor eladásánál azt állít* 
jak, hogy néha egy-egy részlettel el is ma* 
radhat a fiatal férj. Ha azonban ez megtör¬ 
ténik, akkor előkerül a felületesen átfutott 
szerződés megfelelő pontja, hogy ,,egyetlen 
részlet elmaradása cselén az egész összeg 
peresíthető 44 s u drága bútor -— tizedáron 
visszakerül az ügynöki szervezethez. 

Hir szerint illdékes helyen uj törvényes 
rendelkezés készül, amely véget fog vetni a 
beugraló ügynökök lelketlen, az elszegénye* 
dett úri magyar középosztály világában ke* 
gyctlcn dézsmál szedő, veszedelmes garázs 
dálkodásának. 


Yécsey Led 



Szombathely 

ünnepi hetének eseményei 


Szombathelyről jelentik: Az ünnepi hét 
iránt állandóan nagy az érdeklődés. Délelőtt 
a Vasmegyei Gazdasági Egyesület szentmár- 
toni Hadó Lajos elnöklésével rendkívüli 
közgyűlést tartott. Nagyszámban vettek részt 
az ülésen Szombathely és Vas megye, vala¬ 
mint a környező vármegyék gazdái, élükön 
Ostffy Lajos főispánnal. A közgyűlés hatá¬ 
rozati javaslatot fogadott el, amelyben kérik’ 
a kormánytól az adók és közterhek csökken - 
tését és arányosítását, a városi piac és vágó* 
hidi illetékek megfelelő csökkentését és ké¬ 
rik, hogy a katasztrofális takarmányinségre 
való tekintettel, engedje meg a kormány a 
takarmánybehozatalt. 

Pénteken tartotta vándorgyűlését a Ma- 
gyar Gazdatisztek és Erdőtisztek Országos 
Egyesülete is, Miile Géza alelnök vezetésé¬ 
vel. A téli gazdasági iskolában az arany¬ 
kalászos fiatal gazdák gyülekeztek. 

Az ünnepi hét hátralevő napjai rendkívül 
gazdag látnivalóval kecsegtetik a közönséget* 
Tudományos előadástól kezdve, a népi di- 
vatrevüig mindent megtalál az érdeklődő. A 
műsor fénypontja a dalosverseng és a vasi 
népszokások bemutatója szabadtéri szín¬ 
padon. 

Szombaton van a Tour de Balaton nagy 
nemzetközi kerékpárverseny, a IIONSz szom¬ 
bathelyi csoportjának tizenötéves jubileumi 
díszközgyűlése. Cserkész-székház felavatás 0 
Teleki Pál gróf részivételével. Országos atlé¬ 
tikai verseny , tornászbemulatok. Dalosver¬ 
senyt rendeznek a vasmegyei énekkarok: a 
műsornak ezt a számát a rádió is közvetíti. 
Cserkészek jámboree-t és tábortüzet tarta¬ 
nak a szabadtári színpadon. Zenés takarodó 
cs szerenád fejezi be ezt a napot. 

Vasárnap reggel ünnepi szentmise, front¬ 
harcosok és aggharcosok részére, a mise 
után sorakozó. Országzászlóavalás , TESz- 
nagygyülés keretében. Futball-mérkőzés, vasi 
népszokások, magyaros ruhabemutató a sza¬ 
badtéri színpadon. 

Szeptember 10-ig nyitva vannak az összes 
kiállítások, köztük művészeti, építészeti, va¬ 
dászati, fényképészeti, háziipari és ipar¬ 
művészeti kiállítás. 

Az Államvasutak 50 százalékos menetdij- 
kedvezménnyel és filléres vonatok indításá¬ 
val teszik könnyebbé a közlekedést. Filléres 
vonatok indulnak Békéscsabáról , Nyíregy¬ 
házáról. Pécsről , Debrecenből és Budapest —- 
déli pályaudvarról kilencedikén reggel. 

